नासको निधन
ग्ल्यामरगनका बलर म्याल्कम नासको ७४ वर्षको उमेरमा बुधबार निधन भएको छ । ग्यारी सोबर्सले उनको एकै ओभरमा छ छक्का प्रहार गरेपछि त्यसै कारणले नासलाई सम्झिने गरिन्छ ।
लन्डन — ग्ल्यामरगनका बलर म्याल्कम नासको ७४ वर्षको उमेरमा बुधबार निधन भएको छ । ग्यारी सोबर्सले उनको एकै ओभरमा छ छक्का प्रहार गरेपछि त्यसै कारणले नासलाई सम्झिने गरिन्छ ।सन् १९६८ मा काउन्टी च्याम्पियनसिप खेलका क्रममा वेस्ट इन्डिजका सोबर्सले नटिङ्घमसायरका लागि नासको एकै ओभरमा छ छक्का प्रहार गरेका थिए ।पहिलो श्रेणीको क्रिकेट इतिहासमा कोही पनि ब्याट्सम्यान एकै ओभरमा छ छक्का प्रहार गरेको यो नै पहिलोपल्ट हो । सोबर्सले सुरुआती पाँच बलमा स्पष्ट लामो प्रहार गरेका थिए भने छैटौं बल भने फिल्डरलाई छुँदै बाहिरिएको थियो । बायाँ हाते बलर नासले १७ वर्ष लामो खेल जीवनमा ९ सय ९३ पहिलो श्रेणीको विकेट लिए ।